JohanHeinsen/ENO huggingface dataset:
Almuevennen, 1843-05-01
Uddrag af Gjentofte Sogneforstander skabs Forhandlings Protocol for 1842.). Forstanderskabet bestaaer, foruden Sognepræsten, Hr. Pastor Høeg, og Birkedommeren, af følgende Med*) Referenten gjør opmærksom paa, at der i dette Uddrag intet Hensyn er taget til den chronologiske Orden. lemmer: Districtscommissair Bagge, Kroemand Bruun, Proprietair Rottvitt, og Gaardmændene Ole Nielsen, Søren Larsen, Niels Nielsen, Hans Andersen og Søren Jacobsen samt Secretair Lindorff, der er Formand, Skolepatron er Assessor Kalko, Forstanderskabet har i Aarets Løb havt 8 Samlinger, hvoraf to extraordinaire, som stadigt have været fuldtallige, og jævnligen overværede af Hr. Assessor Birkedommer Normann. Et Sprøitehuus for Gjentofte Sprøite hvortil Tegning m.v. var indleveret, var, af Stiftamtmanden, som høist nødvendigt, foreslaaet; da imidlertid Conjuncturerne havde forandret sig saaledes, at der ved en over sammes Opførelse med Birkedommerens Tilladelse afholdt Licitation i Foraaret, forlangtes næsten det tredobbelte af Overslagssummen, maatte man nodsages til at sætte Sagen i Beroe. Ansøgninger om Lettelse eller Fritagelse for Communalafgifter har man stadigen afviist, naar ikke særdeles for de Vedkommende talende Omstændigheder vare forhaanden.
Almuevennen, 1843-05-01
Til bedre Ordens Overholdelse er en Oldermand med Amtets Approbation ansat i Skovshoved, for Beboerne der ikke ere Fiskere, og for Beboerne af Ordrups Markers Huse, en Foranstaltning, hvorved adskillige Forviklinger ere undgaaede. Oldermanden Bruun i Ordrup er fratraadt og Marschandiser Nielsen beskikket. For at forsikkre sig den tilbørlige Ordens Overholdelse med Hensyn til Huusmænds m. Fl. Pligt- og Arbeidsdage, ere Protocoller udfærdigede for Sognets Oldermænd, i hvilke det nøiagtigen indføres naar Arbeidet af Vedkommende er præsteret, efter hvis Ordre m. v., Protocollerne eftersees af Districtets Forstandere, og fremlægges i Møderne.
Almuevennen, 1843-05-01
En Forbedring af Veien fra Gjentofte Hovedgade til Søen, for mødende Jldebrandstilfælde, fandt man at være nødvendig, og skal udføres, naar Udgifterne derved kan dækkes; da disse imidlertid ere anslaaede til 60 a 70 Rbd., maa man udsætte dette Arbeide til man er hældig nok til at bringe et ligeligere Forhold i Sognets Jndtægter og Udgifter, hvilke sidste alene for det forløbne Aar have andraget den meget betydelige Sum af 2269 Rbd. for Fattigvæsenets Vedkommende. Da man ikke har turdet antage, at disse Udgifter noget væsentlig vilde formindskes i indeværende Aar, har man ved Ansættelsen til Fattigskat for indeværende Aar lagt hiint Aars Udgifter til Grund, og saaledes ansat Hartkornet til 9 Mk. pr. Tønde; Sommerbeboere til 4 pCt. af Leien; Huusmændene i Regelen til 9 Mk. aarlig og Jnsidderne til 2 Mk.; Tjenestekarlene til 2 Mk. og Pigerne til 1 Mk. De øvrige Skatteydere, ere ansatte efter Anordningens Bydende. Udgifterne til Skolevæsenet, foruden Hartkornets Bidrag in natura til Skolelæreren, ere anslaaede til c. 500 Rbd., Reparations Udgifter derunder indbefattede, hvilke for Vangede og Gjentofte Skoler ikke ere ubetydelige; hiin Sum opkræves med en Fjerdedeel større Beløb end det hvormed det forrige Aar opkrævedes. Arbeidet er udført efter Licitation, som man med Birkedommerens Tilladelse, uden Omkostninger for Sognet, har afholdt, hvorved ikke ubetydeligt er sparet. Leverancen af Liigkister, til Fattige blev ved hiin Licitation accorderet til 14 Mk. 8 s. for Stykket. Til Lettelse i Forretningerne, og for desbedre at kunne oversee disse, er Sognet inddeelt i 4 Districter, saaledes at tvende af Forstanderskabets Medlemmer have eet District under sig; de enes om Forretningernes Besørgelse, men ere begge ansvarlige for disses rigtige Udførelse; Fattig- og Skolepenge opkræves af dem; det specielle Tilsyn med de Fattige er dem overdraget; med Veivæsenet i deres respective Districter have de tilbørlig Hensyn, naar øieblikkelige Mangler forefindes have de derom at underrette dem som er pligtig til at istandsætte samme; til hvilket Øiemed den Foranstaltning er truffet, at naar Vedkommende efter rigtig Tilsigelse ikke møder, da leies uden videre for deres Regning.
Almuevennen, 1843-05-01
Blandt de Foranstaltninger, som vistnok meest af alle kan ansees at ville indskrænke Tallet af Fattige maatte man erkjende det af Hr. Assessor Normann, gjorte Forslag om et Arbeidshuus's Opførelse; da et Nabosogn imidlertid havde paatænkt et lignende Foretagende, der i sin Udførelse vilde kræve flere Sognes Deelagtighed, blev Sagen udsat til man i sin Tid kunde med Haab om heldigt Udfald see den realiseret; hvilket Haab man saa meget mere nærede som Hr. Pastor Høeg, som Meddirecteur for Gjentofte Hospitals Midler lovede at ville virke sit til, at man af disse kunde erholde et passende Laan, Ogsaa det af samme gjorte Forslag, om Vægteres Ansættelse i Gjentofte, maatte man erkjende at være saare rigtig, da imidlertid Udgifterne vilde blive meget trykkende for Beboerne, maatte man udsætte dets Udførelse indtil videre.
Almuevennen, 1843-05-01
Fattigvæsenets Sager have i Aarets Løb stadigt beskjæftiget Forstanderskabet; og saavidt mueligt har man afværget det meget overhaandtagende Omløben og Betleri i Sognet, i hvilken Hensigt man med Held har ladet udgaae Circulairer saavel til Sognets Beboere, som til Sognefogden. Hielpen til de Fattige i Sognet ydes disse deels som Huusleiebidrag, deels som ugentlig Understøttelse; hiin er bestemt til 4 Rbd. halvaarlig, denne i Forhold til de Vedkommendes Trang; Victualier, med Undtagelse af Brød, leveres ikke, derimod ere forskjellige tilstaaet Jldebrændsel. Som en meget stor Hjælp for Sognet bør man ikke lade ubemærket, at Gjentofte Hospital skaffer adskillige Trængende og værdige Gamle Huuslye og ugentlig Understøttelse, ligesom ogsaa endeel Fattige derfra erholde Hjælp; det har imidlertid sin egen Bestyrelse, og virker uafhængigt af Sognets Forstanderskab. Med Hensyn til Veivæsenet da har man i den Retning virket efter Evne; da Grusgraven paa Höugsmark ikkun afgiver et slet Materiale, har man henvendt sig til Birket om en bedre Gruusgravs Udviisning, og da de optagne Synsforretninger have stadfæstet de gjorte Besværinger, har man Haab om at Sognet af Aare vil faae udviist en, ogsaa meere hensigtsmæsg beliggende, og fortrinlig Gruusgrav.
Almuevennen, 1843-05-01
Da Formanden i Aarets sidste Møde gjorde opmærksom paa, at han ifølge Bestemmelsen i Communalanordningen havde at fratræde, blev han af Forsamlingen eenstemmig valgt til ogsaa for Aaret 1843 at være Formand; hvilket Valg han ogsaa modtog Ballerup og Maaløv Sogneforstander skabs Forhandlinger i Aaret 1842. Efterat af 96 Valgberettigede 80 den 2den Decbr. 1841 havde afgivet deres Stemmer, valgtes det fastsatte Antal af 8 Sogneforstandere, nemlig: 1) Capitain v. Hertel af det kongl. Artilleri; 2) Gaardmand Christen Nielsen paa Ballerup Mark; 3) Gaardmand Lars Jørgensen i Maaløv; 4) Gaardmand Peder Jensen i Pederstrup; 5) Skolelærer Jørgensen i Skovlunde; 6) Gaardmand Jens Jørgensen i Skovlunde; 7) Gaardmand Christen Christensen paa Ballerup Mark, og 8) Gaardmand Niels Eriksen i Aagerup. Disse, tilligemed de tvende Medlemmer, der tiltræde uden Valg, Hr. Assessor Birkedommer Normann, og Sognepræsten Provst Engelbart udgjøre saaledes Ballerup og Maaløv Sogneforstanderskab.
Almuevennen, 1843-05-01
Efterat dernæst i Sogneforstanderskabets første foreløbige Møde Hr. Capitain v. Hertel af Forstander skabets øvrige Medlemmer eenstemmig var bleven valgt til Formand, og han, da man vedblev sit Ønske, uagtet han gjorde opmærksom paa de Hindringer i Forretningernes Gang, der muligen kunde foraarsages ved hans Ophold i Hovedstaden, havde modtaget Valget, skred man til en Deeling af de Forstanderskabet paa hvilende Forretninger. Sognene deltes i Lighed med de tre Skoledistricter i tre Deele og Lars Jørgensen og Peder Jensen, overtoge de Forretninger, som forefaldt i det ene District; Christen Nielsen, Christen Christensen og Niels Eriksen, de som forefaldt i det andet; og Skolelærer Jørgensen og Jens Jørgensen de som forefaldt i det tredie District, navnlig med Hensyn til Fattig- og Skolevæsenet. Forstanderskabet lod sig det være magtpaaliggende at undgaae alle Udgifter for Sognene i Anledning af dets Møder, og ligesom Ballerup Skole blev antaget som Forsamlingsted, naar det kunde skee, uden at være til Hinder for Skolegangen, og Præsten i saa Fald tilbød Locale i Præstegaarden, saaledes tilbød Capitain Hertel paa egen Bekostning at besørge de fornødne Protocoller og Skrivematerialier og alle Sogneforstanderne selv at overtage de Budsendelser, som enten imellem Forstanderne indbyrdes eller til andet Øiemed maatte blive fornødne.
Almuevennen, 1843-05-01
J det følgende Møde i Ballerup Skole den 28de Decbr., hvor ligeledes alle Forstanderne, Birkedommeren undtagen, vare tilstede, blev det foranlediget ved en Skrivelse fra practiserende Læge Hr. Assessor Kiøtz, hvori han beder om Sogneforstanderskabets Medvirkning til Jstandsættelsen af den Deel af Frederiksunds mindre Landevei, der gaaer imellem Ballerup og Maaløv Byer, vedtaget i denne Anledning at tilskrive Amtet, og ligeledes at tilskrive Lidøe og Smørum Forstanderskab om ved sin Medvirkning at bidrage til Sagens Fremme, hvori navnlig Smørum Sogn er ikke lidet interesseret. Ved disse Foranstaltninger er saaledes medvirket til, at denne Vei i Sommeren 1842 har modtaget temmelig betydelige Forbedringer. For om muligt at forebygge den Skade, som ved levende Hegn foraarsages paa ovennævnte Vei, vedtog man at søge at formaae Sognets Beboere til at borttage disse, hvor de ved Veiens Sider maatte findes, ligesom det ogsaa vedtoges at tilskrive Sogneforstanderskabet i Brøndshøi og Nødovre Sogn om at medvirke til det Samme ved den Deel af Veien, der gaaer igjennem Brøndshøi Sogn, i hvilken Anledning ogsaa dette Sogneforstanderskabs daværende Formand, Grosserer Beyer, har lovet sin Assistance. Med Hensyn til Fattigvæsenet, da blev, efterat en Fortegnelse var fremlagt over den hidtil de Fattige ydede Almisse, nogle Forandringer heri vedtaget, saavel sigtende til disses hensigtsmæssigere Forpleining, som til Lettelse i Sognenes Fattigbidrag. Fattigbidragene i Penge vedtoges at skulle opkræves tvende Gange aarligen, og med Hensyn til de Fødemidler, som vilde blive at paaligne, da ansattes disse efter Tidens Priser: 12 Lpd. Brød eller 1 Tdr. Rug lig med 6 Rbd., og 1 Skp. Gryn, lig med 1 Rbd.
Almuevennen, 1843-05-01
Ligesom det dernæst blev vedtaget, at conferere med Politimesteren og Sogneforstanderskabets Medvirkning til god Politiorden i Sognene, saaledes bestemtes det ogsaa at tilkalde Sognefogderne, for at man kunde gjøre sig bekjendt med de Regler, efter hvilke de havde fordeelt de paa Sognets Beboere paahvilende Byrder med Hensyn til Reiser etc. Efterat i et mellemliggende Møde, den 16 Januar 1842, Fattigvæsenet alene vedkommende, hvor Almisse uddeling skete i Præstegaarden og de ældre Fattigforstandere vare tilstede tilligemed Sogneforstanderskabet, for at overgive dets Forretninger til disse, holdt alle Sogneforstanderskabets Medlemmer den næste Forsamling den 4 Februar, i hvilken ogsaa Hr. Assessor Birkedommer Normann gav Møde, som og begge Sognefogder. Birkedommeren meddelte først Sogneforstanderskabet de Retninger, i hvilke han ønskede dets Assistance med Hensyn til god Orden i Sognene. Disse angik nærmest Tilsyn med, at ingen Uorden forefaldt i den privilegerede Kro i Ballerup Bye, Omsorg for at hindre utilladeligt Krohold, Tilsyn med Betlere og Løsgiængere, med Gilder, endelig Medvirkning til Veienes retteVedlig holdelse. Ligesom alle disse Forretninger bleve fordeelte imellem de forskjellige Forstandere, saa at de ogsaa i disse Henseender paatoge dem Tilsynet med de dem allerede med Hensyn til Skolevæsen og Fattigvæsen tildeelte Districter, hvorved de skulde have Assistance hos den i Ballerup By boende Politibetjent samt hos Fogderne; Hr. Capitain Hertel paatog sig med Hensyn til Veivæsenet at see foranstaltet en Omdeling af de enhver Hartkornsbruger tillagte Veistykker, paa en saadan Maade, at Enhver saa vidt muligt fik sin Veipart samlet og i Nærheden af sin Bolig eller i al Fald paa Steder, hvor han selv vilde være interesseret i Veienes Forbedring, og tilbød han sig til dette Maal at forskaffe et Kort over Sognenes samtlige Veie. Det nærmere denne Sag, angaaende skulde afgjøres i et Møde i Marts Maaned.
Almuevennen, 1843-05-01
Med Hensyn til tvende Forslag af Birkedommeren, om Vægterhold i de større Byer i Sognene og om et Arbeidshuses Anskaffelse var Forstanderskabet fuldkommen enig i det Gavnlige og Ønskelige i disse Foranstaltninger, og det gjorde sig til Pligt at være opmærksom paa de Midler, hvorved de i Tiden kunde lade sig bringe til Udførelse.
Almuevennen, 1843-05-01
Dernæst blev en til Sogneforstanderskabet indløben Skrivelse, hvori fores Klage over en Huusmandsklassen, formeentlig tilføiet Uret ved Sneekastningsarbeide, Brev reiser og Almisselemmers Begravelse, taget under nærmere Overveielse. Da disse Klager ikke vare ganske ugrundede, bestræbte man sig for herefter at gjøre saadanne Foranstaltninger, at ikke større Byrder paalagdes denne Classe end Nødvendighed og billighed krævede. Og ligesom det navnligen indskjærpedes Sognefogeden i Ballerup at drage bedst mulig Omsorg for, at de under ham staaende Oldermænd varetage deres Pligter, og strengt at paasee, at ingen Tid eller Arbeide unødvendigen blev bortødslet, saaledes vedtoges det ogsaa, at man saavidt muligt skulde undgaae at tilsige Huusmændene til at bortskaffe Sneen fra de mindst befarede Veie, saalænge Veien med vedkommende Jordeiers Tilladelse, kunde lade sig føre ud over de tilstødende Marker.
Almuevennen, 1843-05-01
Efterat dernæst det Sogneforstanderskabet tilkommende Tilsyn med Assurancevæsenet blev fordeelt paa dets Medlemmer efter den engang gjorte Deeling af disses Forretninger, fremlagdes af Skolelærer Jørgensen, og nogle Gaardmænd i Skovlunde et Forslag om Oprettelsen af et gjensidigt Hesteassuranceselskab. Dettes Hensigtsmæssighed blev almindelig anerkjendt, men nogle af Andre foreslaaede Forandringer i det gjorte Udkast foraarsagede, at Sagen blev udsat. Skolelæreren i Ballerup indkom med en Begjæring, hvorefter han formeente, at han, fordi han besørgede Klokkernes Ringning m. m. ved Ballerup Kirke, tilkom Godtgjørelse af Skovlunde Skolelærer. Jfølge Sognepræstens Erklæring og øvrige indhentede Oplysninger, formeente Sogneforstanderskabet ikke at kunne understøtte hans Begjæring, Sluttelig bestemtes med Hensyn til Fattigvæsenet, at Bidragene for det første Halvaar skulde paalignes med 4 Mk. pr. Td. Hartkorn, ligesom ogsaa Huusmænd, Haandværkere og Leiestuer blev paalignet en efter Formue og Leilighed afpasset Afgift. (Fortsættes.) Brøndshøi og Rodoure Sogneforstanderskab.
Almuevennen, 1843-05-01
Den 15 December holdt Forstanderskabet det sjette ordentlige Møde, ved hvilket samtlige Forstandere vare tilstede. Formanden meddeelte Forstanderskabet, at han havde antaget sig en otte og fiirsindstyve aarig Enkes Forsørgelse, hvis Svigersøn, Huuseier Jens Henrik Larsen, i Vandløse, ved at forlade Sognet og flytte til Kjøbenhavn, samvittighedsløst havde tilsidesat sin Forpligtelse at drage Omsorg for hendes Underholdning. Han havde imidlertid af Assessor Normann ladet sig give en Udskrift af Kjøbenhavns Amts nordre Birks Skjøde- og Panteprotocol, og da det herved var oplyst, at bemeldte er pligtig at udrede en betydelig Aftægt, havde han tilskrevet Stiftamtmanden om, at Jens Henrik Larsen, maatte blive tilholdt at yde Svigermoderen det hende Tilkommende, som ogsaa at refundere Fattigvæsenet de paa hendes Underholdning anvendte Omkostninger.
Almuevennen, 1843-05-01
Paa Forespørgsel fra Stiftamtet, om en Arbeids karl der var indlagt paa Ladegaarden erkjendtes forsørgelsesberettiget i Brøndshøi og om Omkostningerne ved hans Forsørgelse ville blive Kjøbenhavns Fattigvæsen, refunderede, vedtog man, med Hensyn til første Punct, at give et bekræftende Svar, men derimod et benægtende med Hensyn til det andet Punct, i det man fandt, at der ikke havde været tilstrækkelig Grund for Vedkommende til at optage i bemeldte Anstalt en Person, hvis Skudsmaal paa det klareste oplyste hans Hjemstavn, til hvilken han, der, som Afhøringen udviser, er sund og frisk, formenes retteligen at burde være henviist, saameget mere, som Afstanden fra Hjemmet, omtrent 1/2 Miil, ikke kunde lægge Hindring i Veien for saadan Fremgangsmaade.
Almuevennen, 1843-05-01
Da det kongelige danske Cancellie i Skrivelse af 29 November – foranlediget af Stiftamtmandens Begjering, om Afgjørelse af en mellem Herfølge og Brøndshøi Sogne opstaaet Meningsulighed om og hvorledes en Sum af 55 Rbd. 3 Mk., der af førstnævnte Sogn er anvendt paa at forsørge en Dreng, hvis Stedfader Anders Nielsen er forsørgelsesberettiget i sidstnævnte Sogn, bliver at refundere, – havde tilkjendegivet: at Brøndshøi Sogn maa findes pligtig at refundere det omhandlede Beløb, imod Regres efter lovlig Omgang til Anders Nielsen, saa besluttede Forstanderskabet, – hvem det er bekjendt, at Paagjældendes Formuesomstændigheder gjøre det muligt for ham at betale for sit Barn, saafremt han besad, hvad der manglede ham, Villien dertil, – at gjøre sin Ret gjeldende ved Domstolene. Samme Fremgangsmaade troede man ogsaa at burde anvende mod en Karl Anders Jensen, der af Fattigvæsenet har oppebaaret betydelig Understøttelse, hvilken han vægrer sig ved at refundere, uagtet hans Stilling for Tiden tillader det.
Almuevennen, 1843-05-01
En Jndsidder i Husum, der, uagtet en ret antagelig Fortjeneste, modvilligen unddrager sig for at forsørge sin, af Kone og 4 Børn bestaaende, Familie, hvisaarsag denne falder Fattigvæsenet til Byrde, besluttede man, at udbede sig, gjennem Stiftamtet, tilholdt at opfylde sin Forpligtelse. Ligeledes fandt man det nødvendigt hos Stiftamtet at begjære, at et Almisselem paa Jslemark maatte blive beordret til at hjemsende et, i Huset hos ham værende Barn, til dets Moder i Avedøre, da man maatte ansee hans hele Forhold og Levnet saaledes, at et Barns Opdragelse ikke kan betroes ham.
Almuevennen, 1843-05-01
Med Hensyn til en Almisselem, hvis Drukkenskab, og Ustyrlighed Forstanderskabet ikke saae sig istand til at hæmme ved de Midler, der staae til dets Raadighed, fandt man det hensigtsmæssigt at indlede de fornødne Underhandlinger med Vedkommende, om hans Optagelse i Ladegaarden.
Almuevennen, 1843-05-01
En Enke, der havde henvendt sig til Fattigvæsenet, med Begjæring om Understøttelse, var man saa heldig at kunne anvise Arbeide, hvorved hun vil være istand, til at ernære sig uden Fattigvæsenets Hjælp. Forstanderskabet havde ladet det være sig magtpaaliggende at forskaffe de Fattige Fortjeneste ved at aabne den Adgang til at have leveret Blaar til Spind. Da imidlertid den større Deel ikke havde præsteret, hvad man med Billighed kunde fordre, og Nogle endog saa ganske havde afslaaet at modtage det dem anviste Arbeide, betydede man disse, der efter Tilsigelse vare mødte, at en saadan Adfærd vilde have til Følge, at den Almisse, der var dem tilstaaet, bortfaldt.
Almuevennen, 1843-05-01
Fattigvæsenet har oftere savnet Beskjæftigelse for det mandlige Personale, og da en Leilighed hertil synes at frembyde sig ved Steenslagning, som Veivæsenet hidtil for en Deel har besørget udført ved Ladegaards-Lemmer, enedes man om at gjøre de fornødne Skridt til at dette Arbeide kunde blive Sognets egne Trængende tildeelt.
Almuevennen, 1843-05-01
Adskillige Andragender angaaende Fattigunderstøttelse og Refusioner for Fattiges Pleie i fremmede Communer bleve afgjorte. Formanden meddelte, at han havde tilskrevet Asses for Normann, at han inden Aarets Slutning ønskede sig tilstillet de resterende Bidrag til Fattigvæsenet for 2det Qvartal, over hvilke Restancellister forlængst vare indsendte.
Almuevennen, 1843-05-01
Da ingen af Debitorerne til Poul Boyes Legat, endnu til 11te December havde indbetalt de dem til 11te Juni d. A. opsagte Capitaler, vedtog man at lade dem indkalde til Forligelsescommissionen. Formanden gjorde Forstanderskabet bekjendt med, at siden sidste Forsørgelsesplan var lagt, vare 6 Almisselemmer ved Døden afgaaede, 9 vare udgaaede af Fattigforsørgelsen, derimod 10 nye antagne, saa at Fattigvæsenet for Tiden har 54 deels enkelte Trængende, dels hele Familier at forsørge.
Almuevennen, 1843-05-01
Forsørgelsesplanen for 1843 blev fremlagt og enstemmigen antaget, og derefter skreed man til at lægge Ligningen. Uagtet man fandt at Fattigkassens Tilstand, dels ved betydelige Afdrag paa ældre Gjæld, deels ved to Fattighuses Reparation, dels ved adskillige Udgifter i Anledning af Forstanderskabet, var slettere end ellers pleier at være Tilfældet, forekom det dog Forstanderskabet betænkeligt at forøge den allerede betydelige Fattigsskat, og man vedtog derfor, at lade Ligningen forblive ligesom indeværende Aars, kun med Undtagelse af enkelte Forandringer, navnligen for Jslemarks Beboere. Formanden fremlagde en Skrivelse fra Branddirecteuren, hvori han anmelder at ville møde den 5 December for at taxere en hidtil ikke assureret Længde af Præstegaarden og Skolen; ligesom han allerede tidligere var anmodet om at taxere Kirken. J Overværelse af Forstander B. Christensen var denne Forretning til bestemt Tid foretaget og Kirken ved samme vurderet til 18,000 Rbd., Skolen til 2000 Rbd. og Præstegaarden i det Hele til 5770 Rbd. Ligeledes fremlagdes en Skrivelse fra Birkedommeren, hvorved forlanges Erklæring over en medfulgt Ansøgning fra Gaardmand Søren Jensen i Husum om Bevilling til at anlægge en Kro. Det vedtoges foreløbig at svare, at man maatte ansee det rettest at udsætte Afgivelsen af sin Erklæring indtil det blev afgjort, om Privilegiet for Brøndshøi Kro kunde fornyes. Endvidere en Skrivelse fra Landhuusholdningsselskabet, hvorved meldes, at Selskabet har skjænket et Antal Bøger til Brøndshøi Sogns Læseselskab, hvorhos Formanden bemærkede, at Bøgerne 48 Bind i alt, vare modtagne, og at han havde tilstillet bemeldte Selskab en Taksigelseskrivelse.
Almuevennen, 1843-05-01
Det vedtoges, at Kjøberen af Brøndsbøi Kro, Hr. Larsen, skulde gjøres opmærksom paa, at han, forat beholde den hans Formand indrømmede Disposition over den ligefor Kroen liggende Plads, var forpligtet til at vedligeholde den paa samme anbragte Plantning; og at Forstanderskabet, i modsat Fald, saae sig anlediget til at tage Pladsen tilbage i Byens Besiddelse. Anledning af en fra Trine Hansdatter i Husum for Sogneforstanderskabet fremsat mundtlig Begjering om at udvirke hende bemyndigelse til at ombære Hvedebrød til Salg, vedtoges det dertil at anbefale hende, hvorom Formanden lovede at ville tilskrive Birkedommeren. Det blev bestemt for Brugen af Skolen til Forstanderskabets Samlinger, der indbefattet Belysning og Varme at betale Skolelærer Køie 10 Rbd. aarligen.
Almuevennen, 1843-05-01
En Dreng, der ikke havde været at bringe til stadig Skolegang, og om hvem det lod sig befrygte, at han tidlig eller seent vilde geraade paa Afveie, naar han ikke blev unddraget Samqvem med sine daglige Omgivelser, havde man været saa heldig at faae anbragt i det Fellenbergske Jnstitut paa Sorøe Academies Godser. Formanden anmældte, at han havde tilsendt Directionen for Universitetet og de lærde Skoler en Taksigelseskrivelse for den Beredvillighed, med hvilken den var kommen Forstanderskabets Ønske imøde. Adskillige Skolevæsenssager bleve afgjorte. Slutteligen vedtoges det eenstemmigen, at Forhandlingerne i de fremtidige Møder skulde holdes offenligen, saa at Adgangen til at overvære samme, skulde staae Enhver aaben.
Almuevennen, 1843-05-01
De indsendte Forhandlinger i Lidøe og Smørum Forstanderskab skulle følge i næste Nummer. Trykt i det Brünnichske Bogtrykkeri.
Almuevennen, 1843-05-03
Nr. 18. 2den Aarg. Almuevennen. Udgiver og ansvarlig Redacteur J. A. Hansen, forhen Borger i Fredericia.